Հ Ա Յ Տ Ա Ր Ա Ր ՈՒ Թ Յ ՈՒ Ն

**Պաշտպանության նախարարության** **ներքին աուդիտի վարչությունում փորձագետ ներգրավելու մասին**

**Աշխատանքների համառոտ նկարագրությունը՝**

ՀՀ ՊՆ կանոնադրության, ՀՀ ֆինանսների նախարարի 2012թ. փետրվարի 17-ի N 143 հրամանով, «Ներքին աուդիտի մասին» ՀՀ օրենքով ՀՀ ՊՆ ներքին աուդիտի վարչության (այսուհետ՝ Վարչություն) համակարգի գնահատման, մեթոդաբանության և վերկուծության բաժնի կողմից հավաքագրված, խմբավորված, ընդհանրաց­ված կնքված պայմանագրերի, մատուցվելիք ծառա­յությունների և մատակարարվող ապրանքների տեխնի­կական բնու­թա­գրերի վերաբերյալ մուտքագրումները, ռիսկերի տեսակավորման, դասա­կարգ­ման, գնա­հատ­ման և ռիսկայ­նության աստիճանի որոշման վերաբերյալ տվյալները, իրակա­նացված աուդիտի արդյունք­ներով կատարված աշխա­տանք­ների նկատմամբ հսկողության և դրանց կատարման գծով վերստուգ­ման կատար­ման տվյալ­ները անհրաժեշտ է մուտքագրել տեղեկատվության էլեկտրոնային շտե­մարան:

Հաշվի առնելով այն հանգամանքը, որը Վարչության համակարգի գնահատման, մեթոդաբանության և վերլուծության բաժինը ներկայումս համալր­ված է 40 տոկոսով, ինչպես նաև կանոնա­դրական գործառույթ­ների կատարման համար առկա աշխա­տան­քային ծանրա­բեռն­վա­ծությունը` վերոնշված մեծաքանակ տեղեկատվությունն էլեկտրո­նային շտեմարան մուտքագրելու համար անհրաժեշտություն է առա­ջացել ներգրավել թվով 1 փորձա­գետ:

**Փորձագետ ներգրավելու ժամկետը՝** 1 (մեկ) տարի:

Փորձագետին յուրաքանչյուր ամիս հաշվարկվում է հիմնական աշխատավարձ 221312 (երկու հարյուր քսանմեկ հազար երեք հարյուր տասներկու ՀՀ դրամ գումարի չափից:

Փորձագետի համար հավելավճարներ, լրավճարներ չեն սահմանվում:

**Փորձագետի պարտականությունները՝**

1. ուսումնասիրել և մուտքագրել Վարչություն ուղարկված գնման պայմանագրերում, հանձնման-ընդունման արձանագրություններում, մուտքի ապրանքա­գրերում առկա տեղե­կատվությունը տեղեկատվության էլեկտրոնային շտե­մարան, տեսակավորել դրանք ըստ պա­տասխա­նատու ստորաբաժանումների,
2. ուսումնասիրել և մուտքագրել աուդիտո­րա­կան առա­ջադրանքների, մոնիթորինգի տվյալների արդյունքներով կազմված հաշվետվու­թյուն­ներում առկա տեղեկատվությունը, աուդիտորական հանձնարարականները, ռիսկերի գնահատման տեղեկագրերը տեղե­կատվության էլեկտրոնային շտե­մարան,
3. պարբերաբար մուտքագրման գործընթացի ընթացքում ի հայտ եկած թերությունների վերաբերյալ ներկայացնել Վարչության պետի տեղակալներին,
4. ՀՀ պաշտպանության նախարարության ներքին աուդիտի ստորաբաժանման հետ համագործակցություն,
5. բարեխղճորեն կատարել պայմանագրով ստանձնած աշխատանքները, պահպանել ՀՀ պաշտպանության նախարարության ներքին կարգապահական կանոնները և ներքին աուդիտի վարքագծի կանոնները։

**Փորձագետներին ներկայացվող պահանջները՝**

* անգլերենի և ռուսերենի իմացություն,
* տեղեկատվության հավաքագրման, վերլուծության ունակություն
* համակարգչով և ժամանակակից այլ տեխնիկական միջոցներով աշխատելու ունակություն:

**Դիմող ՀՀ քաղաքացիները պետք է ներկայացնեն հետևյալ փաստաթղթերը`**

* դիմում Նախարարության գլխավոր քարտուղարի անունով **(դիմումի ձևը կցվում է),**
* կրթությունը հավաստող պետական նմուշի փաստաթուղթ (փաստաթղթեր),
* արական սեռի անձինք` նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք.
* մեկ լուսանկար` 3 x 4 սմ չափսի,
* անձնագիր կամ նույնականացման քարտ,
* սոցիալական քարտ կամ հանրային ծառայության համարանիշ ունենալու մասին տեղեկանք,
* ինքնակենսագրական (CV),
* հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին**:**

**Ընտրությունը կատարվում է փաստաթղթերի ուսումնասիրման և հարցազրույցի եղանակով:**

Քաղաքացիները փաստաթղթերը ներկայացնում են առձեռն (ընդունվում են միայն աշխատանքային օրերին` ժամը 10.30-ից մինչև 12.30-ը և 14.30-ից մինչև 16.30-ը:

 **Դիմումների ընդունման վերջնաժամկետը հայտարարության հրապարակմանը հաջորդող երրորդ աշխատանքային օրն է՝ 22.11.2024թ.**

**Աշխատանքի վայրը՝ ՀՀ, ք. Երևան, Բագրևանդի 5:**

**ՀՀ քաղաքացիները տվյալ պաշտոնը զբաղեցնելու համար կարող են դիմել պաշտպանության նախարարություն՝ ք. Երևան, Բագրևանդի 5, հեռ.՝ 01029 44 11 (ներքին՝ 21-01):**